बिलासपुर (मुकेश): बिलासपुर पुलिस ने वन विभाग की शिकायत के आधार पर 2 लोगों के खिलाफ हाथी दांत का चूरा व अन्य कई प्रतिबंधित सामान मिलने पर वन्य प्राणी अधिनियम के तहत मामला दर्ज कर लिया है। वहीं पंसारियों की दुकानों से बरामद प्रतिबंधित सामान के पैकेटों व डिब्बों पर नामी कंपनियों के लेबल लगे हुए पाए गए हैं। विभाग जांच कर रहा है कि उक्त सामान इन्हीं नामी कंपनियों द्वारा ही बनाया गया है या फिर इन कंपनियों का नाम लेबल के तौर पर इस्तेमाल किया गया है। यदि जांच में पाया गया कि उक्त सामान नामी कंपनियों द्वारा बनाया गया है तो इन कंपनियों के गौदामों में भी छापेमारी की जा सकती है तथा इन कंपनियों के प्रबंधकों पर भी गाज गिर सकती है।